Аляксей Валабуеў

**Аляксей Валабуеў** — грамадзкі актывіст, рэдактар газэты «Свабодны Салігорск».

## Біяграфія
Нарадзіўся 13 чэрвеня 1981 году ў пасёлку Рось Гарадзенскай вобласьці Ваўкавыскага раёну.

У 2003 годзе скончыў Полацкі дзяржаўны ўнівэрсытэт, атрымаўшы прафэсію інжынэра-будаўніка па спэцыяльнасьці «Прамысловае і грамадзянскае будаўніцтва». У жніўні 2003 году разьмеркаваны ў Салігорск у будаўнічую арганізацыю, дзе працуе інжынэрам да цяперашняга часу.

Беспартыйны. Зьяўляецца чальцом Рэспубліканскага Праваабарончага Грамадзкага Аб’яднаньня «Беларускі Хэльсынскі камітэт», сябра «Маладога Фронту». Удзельнік «Школы правоў чалавека», заснаванай праваабарончым цэнтрам «Вясна» і міжнародным аб’яднаньнем «Грамадзянская Беларусь», і іншых грамадзкіх адукацыйных праграм.

## Грамадзка-палітычная дзейнасьць
Удзельнік вулічных выступаў 2004—2009 гадох у Менску і Салігорску, не аднойчы затрымліваўся міліцыяй і атрымліваў адміністрацыйныя пакараньні за актыўную грамадзянскую пазыцыю.

Падчас перадвыбарчай прэзыдэнцкай кампаніі 2006 году зьяўляўся сябрам ініцыятыўнай групы Аляксандра Мілінкевіча. Стала прымае ўдзел у выбарчых кампаніях у якасьці назіральніка ад БХК (выбарчыя кампаніі 2004, 2006, 2007 гадоў). Прымаў удзел у выбарчай кампаніі 2007 году ў мясцовыя саветы, аднак ня быў зарэгістраваны ў якасьці кандыдата.

Адзін з заснавальнікаў і рэдактар газэты «Свабодны Салігорск». Сталы ўдзельнік журы конкурса малюнкаў крэйдай на асфальце ў Салігорску, які праводзіцца з нагоды прыняцьця «Дэклярыцыі аб незалежнасьці» 27 ліпеня 1990 году.

Удзельнік і адзін з арганізатараў грамадзкіх кампаніяй «МТС па-беларуску» і «Беларуску кнігу — дзецям» 

Ініцытар гарадзкога грамадзкага маніторынгу ў Салігорску па стану даступнасьці аб’ектаў грамадзкага ды жыльлёвага прызначэньня для асобаў з абмежаванымі фізычнымі магчымасьцямі. Маніторынг праводзіў у красавіку — жніўні гэтага году Беларускі Хэльсынскі камітэт з удзелам прадстаўнікоў салігорскай філіі «Маладога фронту»

Быў кандыдатам па 13-й выбарчай акрузе г.Салігорску на мясцовых выбарах у красавіку 2010 году. Згодна з афіцыйнымі вынікамі набраў 28% галасоў выбарцаў 
6 ліпеня 2010 году ініцыяваў кампанію «Эўрапейская адукацыя». Асноўная мэтай зьяўлялася далучэньне Беларусі да Балёнскага працэсу. У межах кампаніі былі накіраваны звароты ў Палату прадстаўнікоў  23 ліпеня 2010 году старшыня камісіі палаты прадстаўнікоў па адукацыі, культуры і навукова-тэхнічнаму прагрэсу, спадар Здановіч, спаслаўся на тое, што далучэньне да Балёнскага працэсу зьяўляецца кампэтэнцыяй ураду, не парлямэнту. У цяперашні час завяршаецца работа над Кодэксам аб адукацыі, сьцьвярджаецца ў адказе. У кодэксе маюць быць урэгуляваныя ўзьнятыя кампаніяй пытаньні. Як паведамілі ў Савет Міністраў, зварот накіраваны на разгляд у Міністэрства адукацыі, якое дасьць больш канкрэтны адказ.
24 ліпеня 2010 году прэзыдэнт Беларусі Аляксандр Лукашэнка даручыў міністру адукацыі пачаць працэдуру далучэньня Беларусі да Балёнскага працэсу.

Адзін з ініцыятараў кампаніі супраць вырубкі ляснога масіву «Абаронім лес» ў Салігорску, якая пачалася ў 2010 годзе. У межах ініцыятывы падпісаў адкрыты ліст да кіраўніцтва гораду разам зь іншымі вядомымі асобамі. Прымаў удзел у зборы подпісаў, за што быў аштрафаваны Салігорскім раённым судом, які палічыў гэта ўдзелам у несанкцыянаванай акцыі. Кампанія завяршыся частковай зьменай плянаў мясцовай улады на карысьць патрабаваньняў прадстаўнікоў грамадзкасьці.

## Крыніцы

Катэгорыя:Беларускія палітыкі
Катэгорыя:Сябры Маладога Фронту